Diari Oficial de la Generalitat Valenciana


Sumari del DOGV 2731, del 19-04-1996 (1996/837957)

ORDRE de 10 d'abril de 1996, de la Conselleria d'Agricultura i Medi Ambient, per la qual es publiquen determinades línies de subvenció i els imports globals màxims que financien, per a 1996, subvencions gestionades per la Direcció General de Comercialització, Indústria Agroalimentària i Relacions Agràries, amb bases reguladores en vigor.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/04/10/(1)/dof/vci/html**

### Dades del document

Número de DOGV
:   2731

Data del DOGV
:   19-04-1996

Secció del DOGV
:   DISPOSICIONS GENERALS

Número del document
:   1996/837957


Data del document
:   10-04-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 10 d'abril de 1996, de la Conselleria d'Agricultura i Medi Ambient, per la qual es publiquen determinades línies de subvenció i els imports globals màxims que financien, per a 1996, subvencions gestionades per la Direcció General de Comercialització, Indústria Agroalimentària i Relacions Agràries, amb bases reguladores en vigor.   
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indique la línia o les línies de subvencions que les financien i l'import global màxim que s'hi destina. Aquestes qüestions depenen de la llei anual de pressupostos, a hores d'ara la Llei 9/1995, de 31 de desembre, de Pressupostos de la Generalitat Valenciana per a l'exercici de 1996. Per això, cal adaptar a aquesta les bases aprovades amb anterioritat i que mantenen la vigència; no serà necessària l'adaptació respecte de les que han estat modificades després de l'entrada en vigor d'aquesta llei, atés que en aquest cas ja s'ha produït l'adaptació.  
Per les raons exposades, vista la proposta del director general de Comercialització, Indústria Agroalimentària i Relacions Agràries, fent ús de les funcions que tinc atribuïdes  
ORDENE  
Article 1  
Les subvencions regulades en les disposicions de la Conselleria d'Agricultura i Medi Ambient esmentades en aquest article i gestionades per la Direcció General de Comercialització, Indústria Agroalimentària i Relacions Agràries, es concediran, en l'exercici 1996, a càrrec de les línies de subvenció del programa 714.30 i pels imports globals màxims que s'assenyalen, d'acord amb la Llei 9/1995, de 31 de desembre, de Pressupostos de la Generalitat Valenciana per a 1996.  
· Ordre de 21 de febrer de 1987, que reglamenta les ajudes a les inversions de la indústria agroalimentària (DOGV núm. 543, de 10.03.87):  
- Línia pressupostària: 701/000/96. Codi comptable 185  
- Import global màxim: 179.934.820 PTA  
- Termini de presentació d'instàncies: permanent  
- Termini de tramitació: deu mesos  
- Efectes de l'acte presumpte: desestimatori  
- Acreditació de la personalitat jurídica del beneficiari: amb certificat d'inscripció en el registre corresponent.  
· Ordre de 24 de juny de 1986, que regula determinats aspectes de les subvencions en matèria de producció agrària (DOGV núm. 409, de 25.07.86):  
- Línia pressupostària 701/000/96. Codi comptable 185  
- Import global màxim: 2.530.618 PTA  
- Termini de presentació d'instàncies: permanent  
- Termini de tramitació: tres mesos   
- Efectes de l'acte presumpte: desestimatori.  
· Ordre de 6 de juliol de 1994, per la qual es determina el procediment de qualificació de les empreses agroalimentàries preferents, i es regulen les ajudes a aquestes empreses, pel que fa al procediment per a la concessió de les subvencions als tipus d'interés (DOGV núm. 2.319, de 27.07.94):  
- Línia pressupostària 418/000/96. Codi comptable 1.414  
- Import global màxim: 47.308.198 PTA  
- Termini de presentació d'instàncies: permanent  
- Termini de tramitació: sis mesos  
- Efectes de l'acte presumpte: desestimatori.  
· Ordre de 5 de juny de 1995, de la Conselleria d'Agricultura, Pesca i Alimentació, per la qual es regula el procediment per a la concessió de les ajudes per a despeses en els programes de control de qualitat per a les empreses agroalimentàries preferents (DOGV núm. 2.537, de 26.06.95):  
- Línia pressupostària 416/000/96. Codi comptable 1.692  
- Import global màxim: 15.370.690 PTA  
- Termini de presentació d'instàncies: fins al 30 de juny de 1996  
- Termini de tramitació: sis mesos  
- Efectes de l'acte presumpte: desestimatori.  
· Ordre de 25 d'octubre de 1995, de la Conselleria d'Agricultura i Medi Ambient, per la qual es regula la concessió d'ajudes per al foment de la qualitat agroalimentària (DOGV núm. 2.651, de 22.12.95):  
- Línia pressupostària 414/000/96. Codi comptable 1.690  
- Import global màxim: 113.640.255 PTA  
- Termini de presentació d'instàncies: fins al 30 d'abril de 1996  
- Termini de tramitació: dos mesos  
- Efectes de l'acte presumpte: desestimatori.  
Article 2  
1. La justificació de la realització de la conducta, l'activitat o la inversió que es financie amb alguna de les subvencions a què fa referència aquesta ordre es farà mitjançant la presentació de les factures i els justificants de pagament corresponents, llevat que les bases reguladores de l'ajuda pública de què es tracte establisquen altra manera distinta.  
2. El termini de presentació dels documents que acrediten la realització de la conducta, l'activitat o la inversió subvencionada conclourà en l'exercici pressupostari per al qual, en cada cas, s'haja concedit l'ajuda pública de conformitat amb les seues bases reguladores, llevat que aquestes establisquen un altre termini diferent. En el supòsit de subvencions plurianuals, es justificarà en cada any o exercici pressupostari per l'import de l'anualitat corresponent.  
Article 3  
Les ajudes regulades per totes les disposicions d'aquesta ordre es tramitaran d'acord amb les bases reguladores pròpies i, subsidiàriament, per allò que es disposa en el Reial Decret 2.225/1993, de 17 de desembre, pel qual s'aprova el Reglament del Procediment per a la Concessió d'Ajudes i Subvencions Públiques, i en la Llei 30/1992, de Règim Jurídic de les Administracions Públiques i del Procediment Administratiu Comú.  
Article 4  
En totes les ajudes regulades en aquesta ordre serà procedent el reintegrament de les quantitats percebudes i l'exigència de l'interès de demora des del moment del pagament de la subvenció en els casos següents:  
a) Incompliment de l'obligació de justificació.  
b) Obtenir la subvenció sense reunir les condicions que s'hi requereixen.  
c) Incompliment de la finalitat per a la qual la subvenció fou concedida.  
d) Incompliment de les condicions imposades als beneficiaris amb motiu de la concessió de la subvenció.  
DISPOSICIó ADDICIONAL  
1. L'apartat A de l'article 8, referit a la justificació i pagament de les subvencions concedides, de l'Ordre de 25 d'octubre de 1995, queda redactat com segueix:  
a) Activitats dels apartats A, B, D i E de l'article 2 i fires regionals i locals: els pagaments parcials o totals es faran en rebre certificats d'activitats determinades i justificants de pagaments efectuats pels beneficiaris, dins dels 30 dies següents a l'acabament de l'activitat i, en tot cas, abans del 31 d'octubre, llevat que es faça amb posterioritat a la data indicada, cas en el qual la justificació serà fins al 10 de desembre.  
2. S'afegeix l'apartat 5é de l'article 3 amb la següent redacció:  
«Article 3  
5. De les activitats previstes en l'apartat F podran ser beneficiaris els empresaris individuals i les societats mercantils.»  
DISPOSICIó FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 10 d'abril de 1996  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ


Còpia Permalink ELI